section_heading: Opsada
paragraph_text: Juriši na grad su bili gotovo svakodnevni, dolazili su sa svih strana, a nekoliko puta su čak i ušli u grad kroz pukotine, ali su bili opet potisnuti van. Prošlo je tako već 22 dana opsade kada je pokrenut veliki napad 28. kolovoza, prema Vjekoslavu Klaiću 12. po redu, koji je u konačnici bio odbijen uz velike gubitke. Nakon ovog napada Jurišić je poslao pismo Ferdinandu u kojem kaže od naših 700 oružanih zemljaka već je polovica poginula; od pušćanog praha, što sam ga za 300 forinti kupio, imadem još jedan cent. Iako mu je Ibrahim u više navrata nudio priliku da se preda Jurišić ju je svaki put odbio.